(Návrh)

**VYHLÁŠKA**

**Ministerstva vnútra Slovenskej republiky**

z ... 2024,

**ktorou sa mení a dopĺňa**

**vyhláška Ministerstva vnútra Slovenskej republiky č. 9/2009 Z. z.,**

**ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov**

Ministerstvo vnútra Slovenskej republiky podľa § 123 ods. 18 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení vyhlášky č. 130/2010 Z. z., vyhlášky č. 413/2010 Z. z., vyhlášky č. 361/2011 Z. z., vyhlášky č. 381/2012 Z. z., vyhlášky č. 128/2013 Z. z., vyhlášky č. 467/2013 Z. z., vyhlášky č. 20/2016 Z. z., vyhlášky č. 19/2018 Z. z., vyhlášky č. 406/2019 Z. z., vyhlášky č. 29/2020 Z. z., vyhlášky č. 223/2020 Z. z., vyhlášky č. 316/2021 Z. z., vyhlášky č. 467/2021 Z. z. a vyhlášky č. 273/2022 Z. z. sa mení a dopĺňa takto:

1. V § 35 odsek 6 znie:

„(6) Tabuľka s evidenčným číslom má písmená a číslice čiernej farby na bielom podklade; tabuľka s evidenčným číslom vozidla podľa § 123 ods. 16 zákona môže mať písmená a číslice zelenej farby na bielom podklade.“.

1. V § 35 ods. 7 sa slová „§ 123 ods. 18“ nahrádzajú slovami „§ 123 ods. 16“.
2. V § 35 ods. 8 sa slová „Neoddeliteľnou súčasťou základnej fólie tabuľky s evidenčným číslom“ nahrádzajú slovami „Neoddeliteľnou súčasťou základnej fólie tabuľky s evidenčným číslom vo vyhotovení zo zliatin ľahkých kovov“.
3. V § 35 sa za odsek 8 vkladá nový odsek 9, ktorý znie:

„(9) Neoddeliteľnou súčasťou základnej fólie tabuľky s evidenčným číslom vyhotovenej zo syntetického polyesteru je štátny znak Slovenskej republiky, ktorý je umiestnený na ľavom okraji tabuľky s evidenčným číslom.“.

Doterajšie odseky 9 až 17 sa označujú ako odseky 10 až 18.

1. V § 35 ods. 11 sa slová „§ 123 ods. 18“ nahrádzajú slovami „§ 123 ods. 16“.
2. V § 35 ods. 15 sa číslo „13“ nahrádza číslom „14“ a číslo „12“ sa nahrádza číslom „13“.
3. Príloha č. 17 sa dopĺňa bodom č. 5, ktorý znie:

„5. Tabuľky s evidenčným číslom s rozmermi 24 cm x 15 cm vyhotovené zo syntetického polyesteru

 **C**

**123 AA**

**Čl. II**

Táto vyhláška nadobúda účinnosť 1. júla 2025.